cyanic-selkie/wikianc huggingface dataset:
सिंगापुर का वन्यजीवन
सिंगापुर का वन्य जीवन अपने तीव्र शहरीकरण के बावजूद आश्चर्यजनक रूप से विविध है। सिंगापुर का वन्य जीवन विभिन्न प्रकृति भंडारों में अभी भी द्वीप पर मौजूद अधिकांश जीवों में मौजूद है। 1819 में, जब द्वीप पर एक ब्रिटिश व्यापारिक पद पहली बार स्थापित किया गया था, व्यापारिक पद की स्थापना के बाद, फसल की खेती के कारण तेजी से वनों की कटाई शुरू हुई। सिंगापुर का वनों की कटाई 20 वीं शताब्दी तक काफी हद तक पूरी हुई थी। कुछ अनुमानों से, पिछले 183 वर्षों के दौरान सिंगापुर के प्राकृतिक आवासों का 95% नुकसान हुआ है। सिंगापुर के वनों की कटाई के कारण, ताजा पानी की मछली की बीस प्रजातियों और पक्षी की 100 प्रजातियों के साथ-साथ कई स्तनधारी स्थानीय रूप से विलुप्त हो गए हैं। एक 2003 के अनुमान ने विलुप्त प्रजातियों की मात्रा 28% से अधिक रखी है |आधुनिक समय में, सिंगापुर में स्वाभाविक रूप से होने वाले जीवों और वनस्पतियों में से आधा हिस्सा केवल प्रकृति भंडार में मौजूद है, जिसमें सिंगापुर के भूमि क्षेत्र का केवल 0.25% हिस्सा है। 2003 में किए गए अनुमानों में कहा गया है कि तेजी से निवास विनाश दक्षिणपूर्व एशिया में 13-42% आबादी के नुकसान में समाप्त हो जाएगा। इन समस्याओं का मुकाबला करने के लिए, सिंगापुर सरकार ने 1992 में सिंगापुर ग्रीन प्लान और 2012 में नई सिंगापुर ग्रीन प्लान(अंग्रेजी में इसको ग्रीन प्लेन कहते हैं ग्रीन प्लेन पेड़ पौधों की रक्षा करने के लिए एक संस्था बनाई गई है) को जारी रखने के लिए बनाया है। इस योजना का उद्देश्य नए प्रकृति पार्कों को रखने और मौजूदा पार्कों को जोड़ने के लिए जीवों और वनस्पतियों की अस्थिर आबादी पर रखना है। इसके अलावा, "राष्ट्रीय जैव विविधता संदर्भ केंद्र" (जिसे अब राष्ट्रीय जैव विविधता केंद्र के रूप में जाना जाता है) स्थापित करने की योजना है।  अंतिम लक्ष्य 2006 में तब तक पहुंचा जब केंद्र की स्थापना हुई थी (यह 2002 में दो नए प्रकृति भंडार की स्थापना भी पूरा कर चुका था )।
स्तनधारी
सिंगापुर में लगभग 80 प्रजातियां स्तनधारियों (11 अलग-अलग आदेशों में से) हैं जिनमें 45 प्रजातियां और गैर-मानव प्राइमेट्स(स्‍तनपायी प्राणियों में सर्वोच्‍च श्रेणी के जीव) की तीन प्रजातियां शामिल हैं वर्तमान में सिंगापुर में एकमात्र पेश की जाने वाली प्रजातियां चरम गिलहरी हैं।
पक्षी
सिंगापुर पक्षियों की 395 प्रजातियों का सामयिक घर है (जिनमें से लगभग 180 प्रजातियां निवासी पक्षियों हैं।
सरीसृप
सिंगापुर में अपेक्षाकृत बड़ी संख्या में सरीसृप शामिल हैं, कुल 110 प्रजातियां (जिनमें से 4 पेश की गई हैं। अधिकांश प्रजातियां, लगभग 75 सांप होते हैं (मुख्य रूप से सांप।
फ्लोरा (पेड़-पौधे)
सिंगापुर में वर्तमान में देशी संवहनी पौधों की 1358 प्रजातियां हैं, जिनमें से लगभग 759 गंभीर रूप से लुप्तप्राय हैं।
हनुमानगढ़ी, अयोध्या
हनुमान गढ़ी (Hanuman Garhi) भारत के उत्तर प्रदेश राज्य के अयोध्या नगर में स्थित हनुमान जी को समर्पित एक 10वीं शताब्दी का हिन्दू मन्दिर है। यह शहर के सबसे महत्वपूर्ण मंदिरों के साथ-साथ अन्य मंदिरों जैसे नागेश्वर नाथ और निर्माणाधीन राम मंदिर में से एक है।
विवरण
अयोध्या के मध्य में स्थित, 76 सीढ़ियाँ हनुमानगढ़ी तक जाती हैं जो उत्तर भारत में हनुमान जी के सबसे लोकप्रिय मंदिर परिसरों में से एक हैं। यह एक प्रथा है कि राम मंदिर जाने से पहले सबसे पहले भगवान हनुमान मंदिर के दर्शन करने चाहिए।  मंदिर में हनुमान की मां अंजनी रहती हैं, जिसमें युवा हनुमान जी उनकी गोद में बैठे हैं। यह मंदिर रामानंदी संप्रदाय के  बैरागी महंतों और निर्वाणी अनी अखाड़े के अधीन है।
परिसर
यह विशाल मंदिर और इसका आवासीय परिसर 52 बीघा में फैला हुआ है। वृंदावन, नासिक, उज्जैन, जगन्नाथपुरी सहित देश के कई मंदिरों में इस मंदिर की संपत्ति, अखाड़े और बैठकें हैं। हनुमान गढ़ी मंदिर राम जन्मभूमि के पास स्थित है।
इतिहास
1857 के फरवरी महीने में मौलवी अहमदुल्ला शाह इसी गुलाम हुसैन की मौत का बदला लेने फैजाबाद गया था .वहां एक मस्जिद में भडकाऊ भाषण करने पर गिरफ्तार हुआ .मई में जब क्रांति होने से पहले ही इसे फांसी पर चढाने का हुक्म हो चुका था .एकाएक बगावत होने पर इसने  जेल के डाक्टर नजफ अली के कपड़े पहनकर डाक्टर की मदद से ही जेल पर कब्जा कर लिया और क्रान्तिकारी बन गया .इसका चरित्र बहुत कुछ मुल्ला मसूद अजहर से मिलता जुलता था .मौलवी जेल में ताबीज़ –गंडे देता था .हनुमान गढ़ी पर हमला करने वाले मौलवी गुलाम हुसैन को यह अपना पीर कहता था .गुलाम हुसैन सैयद अहमद बरेलवी का शागिर्द था जो 1826 में बालाकोट के पहले आतंकवादी अड्डे को सिख फौजों द्वारा ध्वस्त करते समय मारा गया [Sources: Historian Dr Meenakshi Jain’s talk at Srijan Foundation, Dr Meenakshi Jain’s book: Rama and Ayodhy]
बिग अड्डा
बिग अड्डा एक भारतीय ई-कॉमर्स जालस्थल था जिसका स्वामित्व रिलायंस इंटरटेनमेन्ट के पास था। यह रिलायंस अनिल धीरूभाई अंबानी समूह का एक भाग था। यह जालस्थल एक सामाजिक जालक्रम के रूप में विकसित किया गया था।
बिग अड्डा का दावा था कि प्रमुख २० नगर भारत से ४५% उपयोगकर्ता हैं जबकि ४०% लोग तीसरे टायर के शहर जैसे कि ट्यूटिकोरिन, भिलाई, गुवाहाटी, सूरत और नासिक में स्थित हैं।
डाटाक्वेस्ट, जो सूचना जानकारी के क्षेत्र में एक प्रसिद्ध पत्रिका है, बिग अड्डा को इंडिया-रॉक्स और भारत-स्टूडेंट्स जैसे जालस्थलों के साथ भारत के २५ बड़े प्रारंभ होने वाले जालस्थलों सम्मिलित करती है।
विशेषताएँ
इस सामाजिक जालक्र्म के उपयोगकर्ता असीमित चित्रों को अपलोड कर सकते थे और उन्हें उन्हें दूसरों के साथ साझा कर सकते थे। उपयोगकर्ता इसी प्रकार से संगीत को भी अपलोड और साझा कर सकते थे और कई प्रकार के गीतों को सुन सकते थे।
इस अनुप्रयोग प्लैटफ़ॉर्म को ओपन-सोशल वी०.८ समर्थन (OpenSocial v0.8 compliance) प्राप्त था। इसमें कुछ खेल ज़पाक (एक साझेदार जालस्थल) और अन्य अनुप्रयोगों से भी शामिल थे।
फेसबुक और ट्विटर जैसे सामाजिक जालक्रमों से कड़ी चुनौती के कारण बिग अड्डा को अपनी गतिविधियों को रोकना पड़ा।
दार्शनिक यथार्थवाद
यथार्थवाद (realism) से तात्पर्य उस विचारधारा से है जो कि उस वस्तु एवं भौतिक जगत को सत्य मानती है, जिसका हम ज्ञानेन्द्रियों द्वारा प्रत्यक्ष अनुभव करते हैं। पशु, पक्षी, मानव, जल थल, आकाश इत्यादि सभी वस्तुओं का हम प्रत्यक्षीकरण कर सकते हैं, इसलिए ये सभी सत्य हैं, वास्तविक हैं। यथार्थवाद, जैसा यह संसार है वैसा ही सामान्यतः उसे स्वीकार करता है। यथार्थवाद यद्यपि आदर्शवाद के विपरीत विचारधारा है किन्तु यह बहुत कुछ प्रकृतिवाद एवं प्रयोजनवाद से साम्य रखती है।
यथार्थवाद किसी एक सुगठित दार्शनिक विचारधारा का नाम न होकर उन सभी विचारों का प्रतिनिधित्व करता है जो यह मानते हैं कि वस्तु का अस्तित्व हमारे ज्ञान पर निर्भर करता है किन्तु यथार्थवाद विचारक मानते हैं कि वस्तु का स्वतंत्र अस्तित्व है, चाहे वह हमारे अनुभव में हो अथवा नहीं। वस्तु तथा उससे संबंधित ज्ञान दोनों अलग-अलग सत्तायें हैं। विश्व में अनेक ऐसी वस्तुएं हैं जिनके विषय में हमें कोई ज्ञान नहीं होता परन्तु इसका अर्थ यह नहीं है कि वे वस्तुएं अस्तित्व में नहीं हैं। ज्ञान तो हमेशा बढ़ता जाता है। जगत का सम्पूर्ण रहस्य मानव ज्ञान की सीमा में कभी नहीं आ सकता। कहने का तात्पर्य यह है कि वस्तु की स्वतंत्र स्थिति है चाहे मनुष्य को उसका ज्ञान हो अथवा नहीं। व्यक्ति का ज्ञान उसे वस्तु की स्थिति से अवगत कराता है, परन्तु वस्तु की स्थिति का ज्ञान मनुष्य को न हो तो वस्तु का अस्तित्व नष्ट नहीं होता। यथार्थवाद के अनुसार हमारा अनुभव स्वतंत्र न होकर वाह्य पदार्थों के प्रति प्रतिक्रिया का निर्धारण करता है। अनुभव वाह्य जगत से प्रभावित है और वाह्य जगत का वास्तविक सत्ता है। यथार्थवाद के अनुसार मनुष्य को वातावरण का ज्ञान होना चाहिये। उसे यह पता होना चाहिए कि वह वातावरण को परिवर्तित कर सकता है अथवा नहीं और इसी ज्ञान के अनुसार उसे कार्य करना चाहिये।
यथार्थवाद का नवीन रूप वैज्ञानिक यथार्थवाद है जिसे आज 'यथार्थवाद' के नाम से ही जान जाता है। वैज्ञानिक यथार्थवादियों ने दर्शन की समस्याओं को सुलझाने में विशेष रूचि प्रदर्शित नहीं की। उनके अनुसार यथार्थ प्रवाहमय है। यह परिवर्तनशील है और इसके किसी निश्चित रूप को जानना असंभव है। अतः वह यह परिकल्पित करता है कि यथार्थ मानव मन की उपज नहीं है। सत्य मानव मस्तिष्क की देन है। यथार्थ मानव-मस्तिष्क से परे की वस्तु है। उस यथार्थ के प्रति दृष्टिकोण विकसित करना सत्य कहा जायेगा। जो सत्य यथार्थ के जितना निकट होगा वह उतना ही यथार्थ सत्य होगा।
इतिहास
यथार्थवाद एक ऐसी विचारधारा है जिसका बीजारोपण मानव मस्तिष्क में अति प्राचीन काल में ही हो गया था, जबकि वह अपने चारों ओर के वातावरण की वस्तुओं से प्रभावित होकर उन्हीं को यथार्थ मान लेता है। बटलर के अनुसार –‘बहुत बड़ी संख्या में व्यक्तियों के लिए संसार निर्विवाद यथार्थ है। यदि उसकी यथार्थता के सम्बन्ध में पूछा जाय तो शीघ्र ही उत्तर प्राप्त होगा कि वास्तव में यह जगत यथार्थ है। अज्ञात क्रिया एवं उपयुक्ति के अकृत्रिम क्षणों में हम सभी जगत के वाह्य रूप को स्वीकार करते हुए यही मनोवृत्ति धारण करेंगे। यहाँ तक कि आदर्शवादी विचारक अपने अनधिकृत क्षणों में इस प्रकार की अकृत्रिमता के दोषी हैं, ऐसा यथार्थवादियों का कथन है।
किन्तु जहाँ तक यथार्थवाद के वैज्ञानिक स्वरूप का प्रश्न है हम यह कह सकते हैं कि जिस यथार्थवादी विचारधारा का बहुत पहले मानव मस्तिष्क में अचेतन रूप से बीजारोपण हो गया था, उसका सूत्रपात १६वीं शताब्दी के अन्त में हुआ जो १७वीं शताब्दी तक पहुँचते पहुँचते एकदम स्पष्ट हो गया।
अपने विकास क्रम में यथार्थवाद प्राचीन काल से आधुनिक काल तक अनेक रूपों में उपस्थित हुआ। प्राचीन यथार्थवाद के अनुसार सृष्टि के दो रूप थे –
इस प्रकार बौद्धिकतावादी यथार्थवाद ने द्वैतवाद का समर्थन किया है। बौद्धिकतावादी यथार्थवाद के अनुसार दैवी जगत में कोई परिवर्तन नहीं होता इसलिए वहाँ पर शिक्षा का कोई प्रश्न नहीं। सीखना केवल प्राकृतिक जगत में ही संभव है, दैवीय जगत में नहीं।
यथार्थवाद के प्रादुर्भाव के दो प्रमुख कारण थे- प्रथम, प्राचीनकाल से चली आने वाली आदर्शवादी विचारधारा का १६वीं शताब्दी तक आडम्बरपूर्ण एवं खोखला हो जाना तथा द्वितीय, विज्ञान का विकास। सोलहवीं शताब्दी तक लगभग सभी प्राचीन तथा मध्यकालीन आदर्श महत्वहीन हो चुके थे। उनमें किसी का विश्वास न था क्योंकि वे वर्तमान मानव जीवन के लिए उपयोगी नहीं थे। वे मनुष्य की सामान्य आवश्यकताओं को पूरा करने में असमर्थ थे। वे मानसिक विकास तो कर सकते थे किन्तु मनुष्यों में क्रियाशीलता एवं व्यावहारिकता उत्पन्न नहीं कर सकते थे। प्राचीन आदर्श समय की माँग को पूरा करने में असमर्थ थे, इसलिए मनुष्य ऐसे आदर्श की माँग करने लगा जो वास्तविक जीवन व्यतीत करने में सहायक हो। परिणाम स्वरूप मध्यकाल में मठवाद एवं विद्वद्वाद के बाद पुनरूत्थान काल का जन्म हुआ।
पुनरूत्थान काल के इस युग में मनुष्य में एक ऐसी लहर उत्पन्न हो गयी कि परलोक के बजाय मानवीय गुणों का विकास करना मानव जाति का प्रधान लक्ष्य हो गया। इसके परिणामस्वरूप 'मानवतावाद' का प्रादुर्भाव हुआ और धीरे धीरे मानवतावाद सिसरोवाद में परिवर्तित हो गया क्योंकि सिसरों की लेखन शैली अपने जीवन का मुख्य लक्ष्य बन गया। इसके उपरान्त –'सुधारकाल' का जन्म हुआ। मानवतावाद एवं सुधारवाद के परिणामस्वरूप मनुष्य ‘बुद्धि’ एवं ‘विवेक’ पर आस्था रखने लगा और इनके आधार पर सभी वस्तुओं को समझने का प्रयास करने लगा। उनके विश्वास को और अधिक दृढ़ विज्ञान के विकास ने किया जो यथार्थवाद के जन्म का दूसरा महत्वपूर्ण कारण है। कोपरनिकस, गैलीलियो, न्यूटन, जॉन केपलर, हारवीज, बेकन इत्यादि के शोधों के फलस्वरूप मानव दृष्टिकोण की संकीर्णता एवं अन्ध विश्वास नष्ट हो गये। वैज्ञानिक युग का आरम्भ हुआ और इस युग ने ‘बुद्धि’ एवं विवेक’ को अधिक प्रधानता दी तथा मनुष्य का ध्यान वास्तविकता की ओर आकृष्ट किया। इस प्रकार भौतिक दार्शनिकता एवं वैज्ञानिक प्रवृत्ति के समावेश से यथार्थवाद का जन्म हुआ जो परलोक की सत्ता को अस्वीकार करता है।
भारतीय यथार्थवाद
भारतीय दर्शन में न्याय एवं वैशेषिक दर्शन यथार्थवाद के समकक्ष माने जाते हैं।
न्याय दर्शन के प्रवर्तक गौतम थे जो अक्षपाद के नाम से भी प्रसिद्ध थे। न्याय दर्शन में तार्किक आलोचना का आश्रय लिया गया है। अन्य सभी भारतीय दर्शन की भाँति न्याय दर्शन का उद्देश्य भी मोक्ष प्राप्ति है, किन्तु इस उद्देश्य की प्राप्ति के लिए यथार्थ ज्ञान की प्राप्ति आवश्यक है। न्याय दर्शन में प्रमाण का विशेष महत्व है। यह दर्शन जीवन की समस्याओं का समाधान करने के लिए प्रमाणों द्वारा किसी विषय की परीक्षा करता है। जिसके द्वारा प्रभा की उत्पत्ति होती है, उसे प्रमाण कहते हैं। प्रभा का अर्थ है – यथार्थ ज्ञान अथव यथार्थ अनुभव। न्याय दर्शन के अनुसार यथार्थ ज्ञान चार उपायों से प्राप्त किया जा सकता है, इसलिए प्रमाण भी चार माने गये हैं। यथा प्रत्यक्ष, अनुमान उपमान एवं शब्द। जो अनुभव इन्द्रियों के संयोग से प्राप्त होता है और जिसके विषय में सन्देह का अभाव होता है तथा जो यथार्थ भी होता है उसे ‘प्रत्यक्ष’ कहते हैं। किसी हेतु अथवा लक्षण के ज्ञान से उस हेतु को धारण करने वाले पदार्थ का ज्ञान करना ‘अनुमान’ कहलाता है। ‘उपमान’ के द्वारा नाम एवं नामी का सम्बन्ध जान जाता है। ‘गवय’ अथवा नील गाय, सामान्य गाय के समान होती है। इसको सुनकर जब कोई व्यक्ति 'गो' अर्थात सामान्य गाय के समान पशु को नीलगाय समझने लगता है तब उसे ‘उपमान’ द्वारा प्राप्त ज्ञान कहा जाता है। चार्वाक दर्शन में उपमान को प्रमाण स्वीकार नहीं किया गया है। ‘शब्द’ न्याय दर्शन के अनुसार अन्तिम प्रमाण है। शब्दों एवं वाक्यों से हम पदार्थों का ज्ञान प्राप्त करते हैं। यह ज्ञान शब्द प्रमाण द्वारा होता है। इसलिए कहा गया है – आप्तोपदेशः शब्दः अर्थात यथार्थ का ज्ञान रखने वाले पुरूष का वचन ही शब्द प्रमाण है।
जैन दर्शन का स्यादवाद भी यथार्थवादी माना गया है। स्यादवाद सहिष्णुता एवं विनीतता का मार्ग है जो हमें छात्रों में जनतंत्रात्मक मनोवृत्ति का विकास करने की प्रेरणा देता है, साथ ही दूसरों के विचारों को सुनना, दूसरे के रीति रिवाजों को समझना तथा लोकतंत्र के संचालन की भी शिक्षा देता है। भारतीय यथार्थवाद जीवन के प्रति यथार्थवादी दृष्टिकोण अपनाने का परामर्श देता है, किन्तु इसका तात्पर्य यह नहीं है कि ईश्वर, आत्मा इत्यादि को यह अनावश्यक बताता है।
परमशिव प्रभाकर कुमारमंगलम
परमशिव प्रभाकर कुमारमंगलम (1 जुलाई 1913 – 13 मार्च 2000) 8 जून 1966 से 7 जून 1969 तक भारत के थलसेनाध्यक्ष थे। उन्हें प्रशासकीय सेवा क्षेत्र में पद्म विभूषण से सम्मानित किया गया था।
छोटे सिंह
छोटे सिंह,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के जालौन जिले के कालपी विधान सभा निर्वाचन क्षेत्र से बसपा की ओर से चुनाव में भाग लिया।
जगदीश नारायण
जगदीश नारायण,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के जौनपुर जिले के बयालसी विधान सभा निर्वाचन क्षेत्र से बसपा की ओर से चुनाव में भाग लिया।
राम मंदिर, अयोध्या
राम मन्दिर अयोध्या में राम जन्मभूमि के स्थान पर बनाया जा रहा एक हिन्दू मन्दिर है जहाँ रामायण के अनुसार, हिन्दू धर्म के एक प्रमुख राजा, राम का जन्मस्थान है। मन्दिर निर्माण की पर्यवेक्षण श्री राम जन्मभूमि तीर्थ क्षेत्र कर रहा है। 5 अगस्त 2020 को भारत के प्रधान मन्त्री श्री नरेन्द्र मोदी द्वारा भूमिपूजन अनुष्ठान किया गया था और मन्दिर का निर्माण आरम्भ हुआ था।
इतिहास
श्री हरि विष्णु के एक अवतार माने जाने वाले श्री राम एक व्यापक रूप से पूजे जाने वाले हिन्दू राजा हैं। प्राचीन भारतीय महाकाव्य, रामायण के अनुसार, राम का जन्म अयोध्या में हुआ था। इसे राम जन्मभूमि या राम की जन्मभूमि के रूप में जाना जाता है। 15 वीं शताब्दी में, मुगलों ने राम जन्मभूमि पर एक मस्जिद, बाबरी मस्जिद का निर्माण किया। हिन्दुओं का मानना है कि मस्जिद का निर्माण एक हिन्दू मन्दिर को खंडित करने के बाद किया गया था। यह 1850 के दशक में ही था जब विवाद हिंसक रूप में सामने आया था।
विवाद का हिंसक रूप दिसम्बर 1992 में बढ़ गया जब बाब्री मस्जिद का विध्वंस हुआ। विभिन्न शीर्षक और कानूनी विवाद भी हुए, जैसे कि अयोध्या अध्यादेश, 1993 में निश्चित क्षेत्र के अधिग्रहण का मार्ग। 2019 अयोध्या विवाद पर उच्चतम न्यायालय का निर्णय लिया गया था कि विवादित भूमि को सरकार द्वारा गठित एक ट्रस्ट को सौंप दिया जाए। गठित ट्रस्ट श्री राम जन्मभूमि तीर्थक्षेत्र था। 5 फरवरी 2020 को संसद में घोषणा की गई थी कि द्वितीय मोदी मन्त्रालय ने मन्दिर निर्माण की एक योजना को स्वीकार कर लिया है।
वास्तुकार
राम मंदिर के लिए मूल डिजाइन 1988 में अहमदाबाद के सोमपुरा परिवार द्वारा तैयार किया गया था। सोमपुर कम से कम 15 पीढ़ियों से दुनिया भर के 100 से अधिक मंदिरों के मंदिर के डिजाइन का हिस्सा रहा है। राम मंदिर के लिए एक नया डिज़ाइन, मूल डिज़ाइन से कुछ बदलावों के साथ, 2020 में सोमपुरवासियों द्वारा तैयार किया गया था। मंदिर 235 फीट चौड़ा, 360 फीट लंबा और 161 फीट ऊंचा होगा। मंदिर के मुख्य वास्तुकार चंद्रकांत सोमपुरा के साथ उनके दो बेटे निखिल सोमपुरा और आशीष सोमपुरा भी हैं, जो आर्किटेक्ट भी हैं। सोमपुरा परिवार ने राम मंदिर को 'नागरा' शैली की वास्तुकला के बाद बनाया है, जो भारतीय मंदिर वास्तुकला के प्रकारों में से एक है।
निर्माण
श्री राम जन्मभूमि तीर्थक्षेत्र ट्रस्ट ने मार्च 2020 में राम मंदिर के निर्माण का पहला चरण शुरू किया। हालाँकि, भारत में COVID-19 महामारी लॉकडाउन के बाद 2020 चीन-भारत झड़पों ने निर्माण को अस्थायी रूप से स्थगित कर दिया।   निर्माण स्थल के समतल और खुदाई के दौरान एक शिवलिंग, खंभे और टूटी हुई मूर्तियाँ मिलीं। 25 मार्च 2020 को भगवान राम की मूर्ति को उत्तर प्रदेश के मुख्यमंत्री योगी आदित्यनाथ की उपस्थिति में एक अस्थायी स्थान पर ले जाया गया।
इसके निर्माण की तैयारी में, विश्व हिंदू परिषद ने एक विजय महामंत्र जाप अनुष्ठान का आयोजन किया, जिसमें 6 अप्रैल 2020 को विजय महामंत्र, श्री राम, जय राम, जय जय राम का जाप करने के लिए अलग-अलग स्थानों पर लोग एकत्रित होंगे। यह मंदिर के निर्माण में "बाधाओं पर विजय" सुनिश्चित करने के लिए कहा गया था।
लार्सन एंड टूब्रो ने मंदिर के डिजाइन और निर्माण की नि:शुल्क देखरेख करने की पेशकश की और वह इस परियोजना के ठेकेदार हैं।[ केंद्रीय भवन अनुसंधान संस्थान, राष्ट्रीय भूभौतिकीय अनुसंधान संस्थान और भारतीय प्रौद्योगिकी संस्थान (जैसे बॉम्बे, गुवाहाटी और मद्रास) मिट्टी परीक्षण, कंक्रीट और डिजाइन जैसे क्षेत्रों में सहायता कर रहे हैं।   रिपोर्टें सामने आईं कि भारतीय अंतरिक्ष अनुसंधान संगठन (इसरो) ने सरयू की एक धारा की पहचान की थी जो मंदिर के नीचे बहती है।
राजस्थान से आए 600 हजार क्यूबिक फीट बलुआ पत्थर बंसी पर्वत पत्थरों से निर्माण कार्य पूरा किया जाएगा।
परिवर्तनात्मक समारोह
मंदिर निर्माण आधिकारिक तौर पर 5 अगस्त को एक जमीन-तोड़ने के समारोह के बाद फिर से शुरू हुआ। तीन दिवसीय वैदिक अनुष्ठानों को जमीन-तोड़ने के समारोह से पहले आयोजित किया गया था, जो कि भारत के प्रधान मंत्री नरेंद्र मोदी द्वारा आधारशिला के रूप में 40 किलो चांदी की ईंट की स्थापना के आसपास घूमता था। 4 अगस्त को, रामार्चन पूजा की गई, सभी प्रमुख देवी-देवताओं को निमंत्रण दिया गया।
कोविद -19 महामारी के कारण, मंदिर में उपस्थित लोग 175 तक सीमित थे।
देव
राम लल्ला Virajman, के शिशु रूप राम, का एक अवतार विष्णु मंदिर के भगवान है। रामलला की पोशाक सिलाई की जाएगी भागवत प्रसाद और शंकर लाल ने; शंकर लाल भगवान राम की मूर्ति के लिए चौथी पीढ़ी के दर्जी हैं।
ट्रॉन
कथानक
केविन फ्लिन (जेफ़ ब्रिज्स) एक सॉफ्टवेयर इंजिनियर है जो पहले सॉफ्टवेयर निर्माता कंपनी एन्कोम (ENCOM) के लिए कार्य करते थे। उनके प्रतिद्वंदी एड दिलिंजेर (डेविड वॉरनर्र) ने फ्लिन द्वारा बनाए गए कई गेमों को खुद का बता कर उन्नति हासिल कर ली। फ्लिन अब एक वीडियो गेम की दुकर चलता है। वह एन्कोम के मेनफ्रेम में हैक करके दिलिंजेर के खिलाफ सबूत इक्ठा करने की कोशिश करता है परन्तु नाकामियाब हो जाता है। उसे मास्टर कंट्रोल प्रोग्राम (एमसीपी) रोक देता है जो एक कृत्रिम बुद्धिमत्ता है जो एन्कोम के मेनफ्रेम को नियंत्रित करती है और बाकि अन्य मेनफ्रेमों को नियंत्रित करने की कोशिश में है।
जम एन्कोम के कार्यकारी एलन ब्रैडली (ब्रुस बॉक्सलिटनर) और लोर ब्रैंस (सिंडी मॉर्गन) फ्लिन को बताते हैं कि दिलिंजेर ने फ्लिन की कोशिशों को देखकर सुरक्षा बढ़ा दी है तब फ्लिन उन्हें एन्कोम की बिल्डिंग में उसे घुसाने के लिए मना लेता है। वहाँ एक लेसर कमरे में वह एक उच्च सुरक्षा प्रोग्राम "ट्रॉन" को बनाता है जो एम्सीपी और बाहर की दुनिया के बिच बातचीत पर ध्यान रखेगा। पर एम्सीपी एक संशोद्विहीं लेसर का उपयोग करके फ्लिन को कम्प्युटर में खिंच लेती है
मेनफ्रेम के भीतर सरे कम्प्युटर प्रोग्राम्स उनके उसर के प्रतिरूप में दिखते हैं जिन्होंने उन्हें बनाया था। सभी प्रोग्राम्स पर एक मुख्या हतियार "पहचान डिस्क" होती है जिसे वे अपने दुश्मन की कोर फेंकते हैं। यहां एमसीपी और उसका सहकर्मी सार्क (वॉरनर्र) इनपुट और आउटपुट पर नियंत्रण करने के प्रयास में होते हैं। जो प्रोग्राम इसका विरोध करते हैं उन्हें ग्लेडिएटर खेलों में ढकेल दिया जाता है जहां हरने वाला मारा जाता है। सार्क द्वारा पकड़े गए फ्लिन की मुलाकात ट्रॉन (बॉक्सलिटनर) और एक अन्य प्रोग्राम राम से होती है जिनकी मदद से वे लाइट साइकल मैच के दौरान जेल तोड़ कर फ़रार हो जाते हैं। फ्लिन को पता चलता है कि एक यूसर होने की वजह से वह इस डिजिटल विश्व को बदलने में सक्षम है। एक और बचाव के दौरान राम जख्मी को जाता है और अंततः मर जाता है।
इनपुट/आउटपुट जंक्शन पर ट्रॉन की मुलाकात डुमॉन्ट (ह्युज्स) से होती है जो "सुरक्षा प्रोग्राम" है। उसे ब्रैडली से निर्देश मिलते हैं कि एमसीपी को तबाह करना है। सार्क जबरदस्ती अंदर घुस जाता है और डुमॉन्ट को बंदी बना लेता है पर ट्रॉन भाग निकलने में सफल होता है। ट्रॉन, फ्लिन और योरी (मॉर्गन) "सोलर सेलर सिमुलेशन" पर चढ जाते हैं ताकि एमसीपी की कोर तक पहुँच सके। इससे पहले की वे एमसीपी तक पहुंचे, सार्क का विमान सेलर को बर्बाद कर देता है और फ्लिन और योरी को पकड़ लेता है। सार्क अपने विमान से चले जाता है और उसे स्वयं विस्फ़ोट होने का आदेश देता है परन्तु फ्लिन उसे बचा लेता है। दूसरी ओर सार्क एमसीपी के कोर तक एक शटल में अन्य बंदी प्रोग्रामों के साथ पहुँच जाता है।
ट्रॉन सार्क को कोर के बाहर रोक लेता है और एमसीपी बंदी प्रोग्रामों को निगलना शुरू कर देता है। ट्रॉन सार्क को जख्मी कर देता है और एमसीपी पर हमला कर देता है। एमसीपी अपनी सुरक्षा ढल शुरू करदेता है और सार्क में अपनी पूरी ताकद दाल कर उसे ट्रॉन से लड़ने के लिए पुनर्जीवित कर देता है। एमसीपी को शॉर्टसर्किट करने के लिए फ्लिन उसमे कूद जाता है, जिससे उसका ध्यान बंट जाता है और उसकी ढल में मौजूद जगह खुल जाती है जिसके ज़रिए ट्रॉन अपनी डिस्क की मदद से सार्क और एमसीपी दोनों को बर्बाद कर देता है। इनपुट/आउटपुट जंक्शन चमकना शुरू कर देते हैं और सरे प्रोग्राम्स अपने युसरों से जुड जाते हैं। फ्लिन वापस असली दुनिया में लौट आता है और नज़दीकी प्रिंटर दिल्लेंजेर के खिलाफ़ सरे सबूत प्रिंट कर देता है। दिलेंजेर अपने ऑफिस में पहुँच कर एमसीपी को बेकार हुआ पता है। फ्लिन को उसके स्थान पर एन्कोम का एक्सिक्यूटिव बना दिया जाता है और ब्राडली और ब्रैंस उसके बढ़िया दोस्त बन जाते हैं
सहभागी प्रेक्षण
सहभागी अवलोकन पद्धति मानव विज्ञान की सर्वप्रमुख विशेषता है। इसके अंतर्गत मानवविज्ञानी एक निश्चित समय अपने द्वारा अध्ययन किए जा रहे मानव समूह के साथ बिताते हैं। यह समय कम से कम एक वर्ष होता है। मानवविज्ञानी जनसमूह में घुल मिल कर रहता है। इससे जो अध्ययन सामने आता वह उस समूह की सच्ची तस्वीर पेश करता है। सहभागी प्रेक्षण के माध्यम से अध्ययन के दौरान शोध कर्ता से यह आशा की जाती है कि वह अपना अध्ययन मूल्य निरपेक्ष होकर करे। इसका तात्पर्य है कि वह अपने अध्ययन के दौरान अपने निजी ये अपने सामाजिक परिवेश के मूल्यों को सामने न लाये। वह नृजातीय समूह का अध्ययन उनके स्वयं के मूल्यों के संदर्भ में करें। ऐसा करने पर ही वे वस्तुनिष्ठ व वैज्ञानिक निष्कर्ष प्रस्तुत कर सकते हैं।
कोदरजना
कोदरजना (Kodarjana), जिसे कभी-कभी कोदर्जना और कोदरजन्ना भी लिखा जाता है, भारत के झारखंड राज्य के साहिबगंज ज़िले में स्थित एक गाँव है।
सकरीगली
सकरीगली (Sakrigali) भारत के झारखंड राज्य के साहिबगंज ज़िले में स्थित एक गाँव है। यहाँ एक रेलवे स्टेशन स्थित है। यह गंगा नदी के किनारे बसा हुआ है।
जनार्दन प्रसाद ओझा
जनार्दन प्रसाद ओझा,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के महराजगंज जिले के श्‍यामदेउरवा विधान सभा निर्वाचन क्षेत्र से सपा की ओर से चुनाव में भाग लिया।
बिज़ु
बिज़ु (Bizu) भारत व बांग्लादेश में चकमा समुदाय द्वारा मनाया जाने वाला एक त्यौहार है। यह हर वर्ष चैत्र संक्रांति पर सौर नव वर्ष के दिन मनाया जाता है, जो अंग्रेज़ी कालचक्र के अनुसार 13/14 अप्रैल को पड़ता है। यह भारत के मिज़ोरम राज्य के कुछ भागों में मनाया जाता है। बिज़ु त्यौहार असम के रोंगाली बिहु की तिथि के समीप पड़ता है, जो असमी नव वर्ष पर मनाया जाता है।
जमुना निषाद
जमुना निषाद,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के गोरखपुर जिले के पिपराइच विधान सभा निर्वाचन क्षेत्र से बसपा की ओर से चुनाव में भाग लिया। जमुना निषाद जी निषादों के मसीहा माने जाते थे ।योगी आदित्यनाथ को दी थी कड़ी टक्कर
गोरखपुर संसदीय सीट पर 1999 में हुए चुनाव में जमुना प्रसाद निषाद ने योगी आदित्यनाथ को कड़ी टक्कर दी थी। इस चुनाव में सपा प्रत्याशी के तौर पर वह करीब सात हजार मतों से चुनाव हारे थे।जमुना जी 2007 के मायावती शासनकाल में मत्स्य मंत्री रहे(बसपा)
जैक ओलिवर
जैक ओलिवर (अंग्रेज़ी:John "Jack" Ertle Oliver; September 26, 1923 – January 5, 2011) एक अमेरिकन वैज्ञानिक थे जिन्होंने भूकम्प विज्ञान के क्षेत्र में शोध कार्य किया तथा प्लेट विवर्तनिकी सिद्धान्त की पुष्टि के प्रमाण उपलब्ध कराये। उन्होंने 1953 अपनी पी॰ एच॰ डी॰ की डिग्री हासिल की और साठ के दशक में अपने एक विद्यार्थी ब्रायन आइजक्स (Bryan Isacks) के साथ मिलकर दक्षिणी प्रशान्त महासागर में भूकम्प मापन हेतु यंत्र स्थापित किये जिनसे प्राप्त आँकड़ों से समुद्र के प्रसरण की पुष्टि हुयी।
रामचन्द्र दत्तात्रेय रानडे
डॉ॰ रामचन्द्र दत्तात्रेय रानडे (३ जुलाई १८८६ - ६ जून १९५७) संस्कृत के विद्वान एवं दर्शनशास्त्री थे।
परिचय
उनका जन्म ३ जुलाई १८८६ को जमखंडी नामक स्थान में हुआ। इनके पिता दत्तात्रेय रानाडे रामदुर्ग छोड़कर जमखंडी में आ बसे थे। रामचन्द्र रानडे १९०३ में डेकन कॉलेज में प्रविष्ट हुए। १९०७ में वे बी. ए. द्वितीय श्रेणीय में पास हुए। फिर प्रो॰ वुडहाऊस के सम्पर्क में आकर वे पारमार्थिक क्षेत्र में दर्शनशास्त्र का अध्ययन करते रहे। सन् १९११ में फर्ग्युसन कॉलेज में अंग्रेजी के ट्यूटर का काम स्वीकार किया। दर्शनशास्त्र लेकर सन् १९१४ में एस. ए. में प्रथम श्रेणी में प्रथम आकर उन्होंने चान्सलर का स्वर्णपदक प्राप्त किया। अब वे तत्वज्ञान के प्राध्यापक के रूप में फर्ग्युसन कॉलेज में नियुक्त हुए। सन् १९२१ में उनका स्वास्थ्य बहुत बिगड़ गया, इसलिए डी. ई. सोसायटी के सांगली कॉलेज में उनकी नियुक्ति हुई। दर्शनशास्त्र विषय में उनकी बड़ी गहरी पैठ थी तथा वे स्वयं भी एक बड़े तत्वज्ञ थे। सन् १९२४ में डी. ई. सोसायटी से उन्होंने त्यागपत्र दे दिया। 'उपनिषदों का तत्वज्ञान' नामक ग्रंथ की रचना का कार्य वे अपने पुणे में स्थित 'अध्यात्म भवन' में करते रहे।
इसी समय उन्होंने अध्यात्म विद्यापीठ की स्थापना की। इसकी परामर्शदात्री समिति में डॉ॰ जयकर, डॉ॰ राधाकृष्णन, डॉ॰ बेलवेलकर, न्यायमूर्ति भवानीशंकर नियोगी आदि थे। भारतीय दर्शन का एक विस्तृत कोशनुमा इतिहास प्रकाशित करने की १६ खण्डों की योजना बनाई गई। इसके तीन खंड प्रकाशित हो चुके हैं, जिनके नाम ये हैं-
उनके अन्य ग्रंथ जो प्रकाशित हुए हें ये हैं-
तथा मराठी में लिखे ग्रंथ-
इसके सिवा दर्जनों स्फुट लेख और निबन्ध पत्रपत्रिकाओं में दार्शनिक विचारों पर प्रकाशित हुए हैं। १९२२ से १९२७ तक निंवाद में रहकर अनेक दार्शनिक ग्रंथों का उन्होंने निर्माण किया। निंबाद में उन्होंने अध्यात्म विद्यापीठ स्थापित किया था।
१ दिसम्बर, १९२७ को दर्शन विभाग के अध्यक्ष तथा प्रोफेसर के रूप में इलाहाबाद विश्वविद्यालय में नियुक्त हुए। बीस साल तक इस पद को उन्होंने विभूषित किया। बाद में वे वाइसचांसलर भी बने। निवृत्त हो जाने पर २६ अक्टूबर १९४७ में सांगली में अध्यात्म विद्यामंदिर की स्थापना की। ६ जून १९५७ को उनका स्वर्गवास हो गया।
कांकजोल
कांकजोल (Kankjol) भारत के झारखंड राज्य के साहिबगंज ज़िले में स्थित एक गाँव है। यह पश्चिम बंगाल की सीमा के पास बसा हुआ है।
आहत शास्त्र
आहत शास्त्र (Victimology) में व्यक्तियों को अपराध का शिकार बनाने (victimization) का अध्ययन किया जाता है।
डब्ल्यू॰ जे॰ मॉर्गन
विल्लियम जेसन मॉर्गन (अंग्रेज़ी: William Jason Morgan; जन्म:अक्तूबर 10, 1935) एक अमेरिकी भूवैज्ञानिक हैं जिन्होंने प्लेट विवर्तनिकी के क्षेत्र में उल्लेखनीय योगदान दिया। वे प्रिंस्टन विश्विद्यालय से सेवानिवृत हुए और वर्तमान में हार्वर्ड विश्विद्यालय में विजिटिंग स्कॉलर के रूप में कार्यरत हैं।
नाइट्रिक अम्ल
नाइट्रिक अम्ल (Nitric acid), एक अत्यन्त संक्षारक (कोरोसिव) खनिज अम्ल है। इसे एक्वा फ्रोटिस (aqua fortis) और 'स्पिरिट ऑफ नाइटर' भी कहते हैं।
कीमियागरों को नाइट्रिक अम्ल का ज्ञान था, जिसे वे ऐक्वा फॉर्टिस के नाम से पुकारते थे। प्रसिद्ध कीमियागर जेबर ने नाइटर (niter) और ताम्र सल्फेट, (Cu SO4) तथा फिटकरी के साथ आसवन से प्राप्त कर इसका वर्णन किया है। भारत में शोरा तथा नाइट्रिक अम्ल का १६वीं शताब्दी में ज्ञान था। शुक्राचार्य के ग्रंथ शुक्रनीति में बारूद बनाने के लिए इसे उपयोग का वर्णन हुआ है। उड़ीसा के गजपति प्रतापरुद्रदेव द्वारा लिखित ग्रंथ 'कौतुकचिंतामणि' में यवक्षार (साल्टपीटर) का उल्लेख है। इसके अतिरिक्त सुवर्णतंत्र ग्रंथ (लगभग १७वीं शताब्दी में लिखा गया) में 'शंखद्राव' का वर्णन है, जो शोरे और नमक के अम्लों (HCl) का मिश्रण था। आईने अकबरी ग्रंथ में रासी (शोरे के अम्ल) का वर्णन है, जिसका चाँदी को स्वच्छ करने में उपयोग हो सकता था।
वर्ष १६४८ ई॰ में ग्लॉबर (Glauber) ने नाइटर पर विट्रियल तेल (oil of vitreol) की अभिक्रिया द्वारा संद्र नाइट्रिक अम्ल का निर्माण किया। कैवेंडिश ने १७७६ ई॰ में इसका संघटन ज्ञात किया। वायुमंडल में नाइट्रिक अम्ल विद्युत विसर्जन (electric discharge) द्वारा सूक्ष्म मात्रा में बनता रहता है, जो वर्षाजल में घुलकर पृथ्वी पर आता है। मिट्टी में उपस्थित कार्बनिक पदार्थों के ऑक्सीकरण द्वारा भी नाइट्रिक अम्ल बनता है। यह अम्ल अनेक नाइट्रेट पदार्थों के रूप में भूमि में संचित होकर पौधों के उपयोग में आता है। नाइट्रेट यौगिकों का प्रमुख स्रोत चिली देश है। भारत की साँभर झील में पोटाशियम नाइट्रेट पाया जाता है। भारत के कुछ राज्यों में मिट्टी के साथ मिला हुआ पोटासियम नाइट्रेट पाया जाता है। इससे एक समय प्रचुर मात्रा में शोरा (व्यापारिक पोटासियम नाइट्रेट) तैयार होता था।
नेपाल का वन्यजीवन
नेपाल का वन्यजीवन वन्यजीव विविधता नेपाल की एक उल्लेखनीय विशेषता है। जलवायु में भिन्नता के कारण, आर्कटिक तक, नेपाल में पौधों और जानवरों की एक बड़ी विविधता है । वन्यजीव पर्यटन भी देश में पर्यटन का एक प्रमुख स्रोत है। कुछ पशु प्रजातियां हैं जो नेपाल के लिए अद्वितीय हैं, जैसे कि स्पाइनी बाबलर। नेपाल के वन्यजीवन में वनस्पति और जीव शामिल हैं। वे नेपाल में कोई प्राकृतिक आवास नहीं हैं। नेपाल ने अपने विविध जीवों की रक्षा के लिए कई राष्ट्रीय उद्यानों और भंडार की स्थापना की है। नेपाल एक जैव विविधता हॉट स्पॉट है जिसमें व्यापक रूप से पहाड़ी इकोर्जियन, साराना और घास के मैदानों में तराई (तलहटी), और रारा झील इकोर्जियन शामिल है, जिसमें कई स्थानिक प्रजातियां हैं।
नाइट्रिक अम्ल
निर्माण
प्रयोगशाला में अब भी नाइट्रिक अम्ल सोडियम, और सांद्र सल्फ्यूरिक अम्ल मिश्रण को गरम कर तैयार किया जाता है। उत्पन्न वाष्प अम्ल को एक ठंडे बरतन में निर्वात में जमा करते हैं। अभिक्रिया का समीकरण निम्नलिखित है:
नेपाल का वन्यजीवन
कानूनी सुरक्षा
नेपाल ने राष्ट्रीय उद्यानों और वन्यजीव संरक्षण अधिनियम होने के साथ 1973 से अपने विविध जीवों की रक्षा के लिए कई राष्ट्रीय उद्यान और भंडार स्थापित किए हैं। राष्ट्रीय उद्यानों और प्रकृति भंडार से वन्यजीवन और शिकार भंडार तक लेकर सुरक्षा के चार अलग-अलग "वर्ग" हैं। 1992 तक नेपाल ने सात राष्ट्रीय उद्यान स्थापित किए थे, जो कुल मिलाकर 893,200 हेक्टेयर (3,449 वर्ग मील) भूमि में थे। । 2002 के रूप में इन वर्गों के तहत 23 संरक्षित क्षेत्र थे: नौ राष्ट्रीय उद्यान, तीन वन्यजीव भंडार, तीन संरक्षण क्षेत्र, एक शिकार आरक्षित, तीन अतिरिक्त रामसर साइटें, और चार अतिरिक्त विश्व धरोहर स्थलों
स्तनधारी
208 स्तनपायी प्रजातियां हैं जिनमें 28 प्रजातियों को संरक्षित क्षेत्रों की सीमाओं के बाहर शामिल किया गया है, लेकिन चार ज्ञात विलुप्त प्रजातियों को छोड़कर। नेपाल में पाए जाने वाले स्तनधारियों की कई प्रजातियों में से उल्लेखनीय है कि बंगाल लोमड़ी, बंगाल बाघ, बादल तेंदुए, कोर्साक लोमड़ी, एक सींग वाले गलियारे, एशियाई हाथी, पत्थर वाली बिल्ली, भारतीय पांगोलिन, चीनी पांगोलिन, लाल पांडा, बर्फ तेंदुए, तिब्बती लोमड़ी, पाब्लो और तिब्बती भेड़िया। इनमें से कुछ, अंतरराष्ट्रीय स्तर पर मान्यता प्राप्त बर्फ तेंदुए समेत लुप्तप्राय और विलुप्त होने का खतरा है।
नाइट्रिक अम्ल
निर्माण
दूसरी क्रिया के अनुसार वायुमंडल के ऑक्सीजन तथा नाइट्रोजन को विद्युत विसर्जन द्वारा संयुक्त कर नाइट्रिक अम्ल बनाते हैं। यह अभिक्रिया बर्कलैंड तथा आइड प्रक्रिया (Birkland and Eyde process) कहलाती है। विद्युत् का अत्यधिक व्यय और अम्ल की न्यून प्राप्ति के कारण इस प्रक्रिया को अब काम में नहीं लाते।
नेपाल का वन्यजीवन
पक्षियों की प्रजातियां
देश में लगभग 27 महत्वपूर्ण पक्षी क्षेत्र हैं। और 900 से अधिक पक्षी प्रजातियों (2012 तक) नेपाल में मौजूद होने के लिए जाना जाता है, जिनमें से 30 प्रजातियों को विश्व स्तर पर धमकी दी जाती है, 1 प्रजातियां स्थानिक हैं और 1 प्रजातियां पेश की जाती हैं। दांफे (नेपाली पंछी का नाम), राष्ट्रीय पक्षी, एक प्रकार का फिजेंट है। इसके अलावा, स्टॉर्क की आठ प्रजातियां, फिजेंट (नेपाली पंछी का नाम) की पांच अन्य प्रजातियां प्रजातियां शामिल है।
नेपाली फूल
फूल एक राष्ट्रीय प्रतीक और देश के सांस्कृतिक और धार्मिक आचारों का हिस्सा है। यह "राष्ट्रीय एकता और लोगों की संप्रभुता" का प्रतीक है और "लोक तंत्र (गणराज्य) की भावना को दर्शाता है जो समावेश और लिंग समानता द्वारा चिह्नित है।" लाल रोडोडेंड्रॉन फूल नेपाल के राष्ट्रीय प्रतीक के चारों ओर पुष्पांजलि के रूप में सजावटी अंगूठी बनाते हैं जिसमें नेपाल, माउंट एवरेस्ट, हरे पहाड़, पीले रंग का उपजाऊ उपजाऊ तेराई क्षेत्र (हिमालय के तलहटी क्षेत्र) का प्रतिनिधित्व करता है और हाथों के साथ नर और मादा एक साथ लिंग समानता का प्रतिनिधित्व करते हुए, और पृष्ठभूमि में नेपाल के मानचित्र की रूपरेखा के साथ शामिल हो गए है।
नाइट्रिक अम्ल
निर्माण
सामान्यत: नाइट्रिक अम्ल का उत्पादन अमोनिया, के उत्प्रेरकीय ऑक्सीकरण द्वारा होता है। अमोनिया और वायु के सम्मिश्रण को ६०० डिग्री सेल्सियस तक गरम कर, प्लेटिनम धातु की जाली में होकर प्रवाहित करने पर, अमोनिया का ऑक्सीकरण हो जाता है :
यह अभिक्रिया ऊष्माक्षेपी (exothermic) है और इसमें सम्मिश्रण १,००० डिग्री सेल्सियस तक गरम हो जाता है। तत्पश्चात् गैसों को निम्न ताप पर लाने से नाइट्रिक ऑक्साइड तथा ऑक्सीजन के बीच अभिक्रिया होती है :
उत्पन्न नाइट्रिक द्विऑक्साइड को ठंडा कर अवशोषण स्तंभ (absorption towers) द्वारा प्रवाहित करते हैं, जिसमें जल की बौछार गिरती है। यहाँ पर नाइट्रिक अम्ल बनता है :
बचे नाइट्रिक ऑक्साइड को फिर से प्रवाहित किया जाता है।
गुण
नाइट्रिक अम्ल में ऑक्सीकारक गुण प्रधान हैं। कुछ उत्कृष्ट धातुओं (स्वर्ण, प्लेटिनम, इरीडियम, रोडियम तथा टैंटेलम) को छोड़कर प्रत्येक धातु को यह आक्रांत करता है। यह बहुधा धातुओं तथा अधातुओं का ऑक्सीकरण कर नाइट्रोजन के ऑक्साइड, नाइट्रोन, हाइड्राविसलएैमीन, अथवा अमोनिया मुक्त करता है। लौह, ताँबा अथवा क्रोमियम, सांद्र नाईटिक अम्ल के संपर्क से निष्क्रिय (passive) हो जाते हैं। तत्पश्चात् उनकी रासायनिक अभिक्रिया बहुत क्षीण हो जाती है। ऐसा अनुमान है कि यह परिवर्तन उपर्युक्त धातुओं की सतह पर ऑक्साइड की परत जम जाने के कारण आ जाता है। यदि उनपर जमी परत को खुरच दिया जाए तो वे फिर सक्रिय हो जाते हैं।
उपयोग
नाइट्रिक अम्ल का उपयोग रासायनिक उद्योगों में बहुत मात्रा में हो रहा है। इसके अम्लीय तथा ऑक्सीकारक गुणों के कारण यह अनेक कार्बनिक तथा अकार्बनिक अभिक्रियाओं में काम आता है। इसका विशेष उपयोग विस्फोटक पदार्थ, रंजकों (dyes) तथा दवाइयों के बनाने में हुआ है। इसके लवण एवं अन्य यौगिक उर्वरक के रूप में काम आते हैं।
जमीरउल्‍ला
जमीरउल्‍ला,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के अलीगढ़ जिले के अलीगढ़ विधान सभा निर्वाचन क्षेत्र से सपा की ओर से चुनाव में भाग लिया।
ईंट का भट्ठा
ईटों को भट्ठे में पकाया जाता है। भट्ठे तीन प्रकार के होते हैं।
(1) खुले भट्ठे, जैसे पजावे,
(2) अर्ध अनवरत,
(3) अनवरत (लगातार)
खुला भट्ठा
गीली मिट्टी से बनाई, सुखाई, फिर ताप का पूर्ण असर आने के लिए एक दूसरे से थोड़ी-थोड़ी दूरी पर इकट्ठी की गई कच्ची ईटों के समूह को ढेर (अंग्रेजी में क्लैंप) कहते हैं। अच्छी रीति से बने ढेर में एक आयताकार या समलंब चतुर्भुजाकार फर्श होता है जो लंबाई के अनुदिश ढालू होता है। निचला सिरा भूमि को एक फुट गहरा खोदकर बनाया जाता है और ऊपरी सिरा जमीन को पाटकर ऊँचा कर दिया जाता है। ढाल 6 में 1 की होती है। फर्श पर दो फुट, मोटी तह किसी तुरंत आग पकड़ लेनेवाले पदार्थ की, यथा सूखी घास, फूस, लीद, गोबर, महुए की सीठी आदि की, रख दी जाती है। इसके ऊपरी सिरे पर कच्ची सुखाई ईटों की पाँच छह कतारें रख दी जाती हैं। फिर ईटों और जलावन को एक के बाद एक करके रखा जाता है। ज्यों-ज्यों ढेर उँचा होता जाता है, जलावन के स्तर की मोटाई घीरे-धीरे कम कर दी जाती है। सब कुछ भर जाने के बाद ढेर पर गीली मिट्टी छोप दी जाती है जिससे भीतर की ऊष्मा यथासंभव भीतर ही रहे। ढेर को पूर्णतया जलने में छह से लेकर आठ सप्ताह तक लग जाते हैं और इसके ठंडा होने में भी इतना ही समय लगता है। इस रीति में जलावन पर्याप्त कम लगता है; परंतु ईटें बढ़िया मेल की नहीं बन पाती; अत: यह ढंग अंत में लाभप्रद नहीं सिद्ध होता |
अर्ध अनवरत भट्ठे
अर्ध अनवरत भट्ठे चक्राकार अथवा आयताकार बनाए जाते हैं और वे अंशत: या पूर्णत: भूमि के ऊपर रह सकते हैं। जलावन के लिए लकड़ी (चाहे सूखी चाहे गीली), बड़े इंजनों की भट्ठियों से झरा अधजला पत्थर का कोयला या लकड़ी का कोयला प्रयुक्त हो सकता है। दोनों ओर मुँह बना रहता है जो निकालने और भरने के काम आता है। आग प्रज्वलित करने के बाद इन मुँहों को पहले रोड़ों और ढोकों से और बाद में गीली मिट्टी से भली भाँति ढक दिया जाता है जिसमें भीतर की गरमी भीतर ही रहे।
अनवरत भट्ठे
अनवरत भट्ठे कई प्रकार के हाते हैं। कुछ भूमि के नीचे बनाए जाते हैं और वे खाई भट्ठे (ट्रेंच किल्न) कहलाते हैं। कुछ अंशत: भूमि के ऊपर और अंशत: नीचे बनाए जाते हैं। खाई भट्ठों में अगल बगल दीवार बनाने की आवश्यकता नहीं पड़ती। 'बुल' का भट्ठा इसी प्रकार का भट्ठा है।
बुल का भट्ठा बड़ें परिमाण में लगातार ईंट उत्पादन के लिए उपयुक्त है। इसमें आग का घेरा बराबर बढ़ता रहता है। जैसे-जैसे आग आगे बढ़ती है, वैसे-वैसे भट्ठे के विभिन्न कक्ष तप्त होते हैं। प्रत्येक कक्ष में निकालने और भरने के लिए एक-एक द्वार रहता है। इसके अतिरिक्त प्रत्येक कक्ष में एक धुआँकस (फ़्लू) होता है जिससे हवा घुसती है। एक अन्य धुआँकस वायु की निकासी के लिए होता है जो भीतर ही भीतर चलकर एक केंद्रीय चिमनी से जा मिलता है।
वायु ग्रहण करनेवाले धुआँकस में एक मंदक (डैंपर) होता है जिससे वायुप्रवाह मनोनुकूल नियंत्रित हो सकता है। निकासीवाले धुआँकस में भी मंदक लगा रहता है जिसे इच्छानुसार खोला या बंद किया जा सकता है। कक्षों का क्रम ऐसा रहता है कि ठंडे हो रहे अथवा गरम कक्षों से तप्त हवाएँ दूसरे कक्षों में भेजी जा सकें। इस प्रकार चिमनी द्वारा निकल जाने के पहले गरम हवा की आँच का उपयोग ईटों को सुखाने, गरम करने अथवा आंशिक रूप में पकाने के लिए किया जा सकता है। हर समय प्रत्येक कक्ष में एक न एक क्रिया होती रहती है, जिससे कच्ची ईटों के बौझे जाने से लेकर पकी ईटों के निकालने तक के कार्य का क्रम विधिवत्‌ बराबर चालू रहता है।
इसराइल संग्रहालय की भूमि
इसराइल संग्रहालय की भूमि
इसराइल संग्रहालय की भूमि तेल अवीव, इसराइल के पड़ोस में एक ऐतिहासिक और पुरातात्विक संग्रहालय है। इसराइल संग्रहालय, एक कांस्य मौरिस Ascalon द्वारा डिजाइन menorah में जूदाईका की एक प्रदर्शनी से इसराइल संग्रहालय, 1953 में स्थापित, पुरातात्विक, मानवविज्ञान और ऐतिहासिक कलाकृतियों की प्रदर्शनी मंडप की एक श्रृंखला में अपने आधार पर आयोजित एक बड़ा प्रदर्शन किया है। कांच के बने पदार्थ, चीनी मिट्टी की चीज़ें, सिक्के, तांबा और अधिक: प्रत्येक मंडप एक अलग विषय के लिए समर्पित है। संग्रहालय भी एक तारामंडल है। "आदमी और उसकी कार्य" पंख सुविधाओं बुनाई, गहने और कर रही है, अनाज पीसने और रोटी पका रही मिट्टी के बर्तनों की प्राचीन तरीकों के प्रदर्शनों रहते हैं। दूरभाष Quasile, एक खुदाई में जो संस्कृति के 12 अलग - अलग परतों का पर्दाफाश किया गया है, संग्रहालय के आधार पर है।
सोमब्रेरो
सोमब्रेरो (स्पेनी: sombrero) बड़े कगार वाली एक किस्म की गोल टोपी होती है जो मेक्सिको में पाई जाती है। स्पेनी भाषा में "सोमब्रेरो" का अर्थ "टोपी" होता है और यह शब्द "सोम्ब्रा" (sombra) से आया है, जिसका अर्थ "छाया" होता है। सोमब्रेरो का बीच का हिस्सा उठा हुआ होता है और उसके इर्द-गिर्द एक चौड़ी कगार होती है जो सीमा पर थोड़ी सी उठी हुई होती है। इतनी चौड़ी कगार की वजह से सोमब्रेरो पहनने वाले व्यक्ति का सर, गर्दन और कंधे धुप से बचे रहते हैं।
मेक्सिको में मज़दूरों और किसानो की सोमब्रेरो अक्सर मोटे तिनको की बनी होती है जबकि अमीर लोग दबी हुई ऊन की सोमब्रेरो पहना करते हैं। इनपर अक्सर अलग लहजों की बुनाई और रंगत देखी जा सकती है। स्त्री और पुरुष दोनों सोमब्रेरो पहनते हैं।
कुंट की नली
कुंट की नली, ताप, घनत्व, आर्द्रता आदि की नियंत्रित अवस्थाओं में गैसों में ध्वनि के वेग मापने का उपकरण है। इसका आविष्कार जर्मन भौतिकविद् आगस्ट ए. इ. ई. कुंट ने सन्‌ 1866 में किया था।
कुंट की नली में गैस एक काँच की नलिका में भरी जाती है जिसके एक सिरे पर पिस्टन होता है जो आगे पीछे खिसकाया जा सकता है और दूसरे सिरे पर ध्वनि स्रोत। यह ध्वनि स्रोत, एक धातु या काँच की छड़ होती है जिसके सिरे पर भी एक पिस्टन लगा होता है। अनुनाद की स्थिति का पता चलाने के लिए नलिका के भीतर हलका चूर्ण, जैसे लाइकोपोडियम बिखेर दिया जाता है। छड़ में अनुदैर्घ्य अप्रगामी कंपन उत्पन्न किए जाते हैं जिनकी आवृत्ति मालूम कर ली जाती है। छड़ के सिरे का पिस्टन नलिका की गैस में उसी आवृत्ति की तरंगें उत्पन्न करता है। दूसरी ओर के पिस्टन को आगे पीछे खिसकाकर अननुाद की अवस्था प्राप्त की जाती है। इस अवस्था में नलिका में अप्रगामी तरंगें बन जाती हैं और उसके निस्पंदों पर चूर्ण की छोटी छोटी ढेरियाँ बन जाती हैं जिनके बीच आधे तरंगदैर्घ्य का अंतराल होता है। इस मापने से गैस में ध्वनि का तरंगदैर्घ्य मालूम हो जाता है। तरंगदैर्घ्य और आवृत्ति के गुणाक की गणना करके ध्वनि का वेग मालूम हो जाता है।
दुर्गाचरण महान्ति
दुर्गाचरण महान्ति (१९१२-१९८५) ओडिशा, कोणार्क, पूरी जिले गोप थाने के अंतर्गत बीरतुंग ग्राम में १९१२ की कार्तिक त्रयोदशी तिथि में जन्म ग्रहण केए थे | उनके द्वारा लिखित भगवान् शंकराचार्य पुस्तक को ओडिशा साहित्य अकादमी की और से, १९५७-५८, में प्रथम पुरस्कार प्राप्त हुआ था | सदगुरू निगमानंद के एकनिष्ठ भक्त के रूप में बे सुपरिचित | ठाकुर निगमानंद के प्रतिष्ठान नीलाचल सारस्वत संघ का बे संपादक/परिचालक थे | दुर्गाचरण महान्ति ठाकुर निगमानंद के स्वचरित योगी गुरु, तांत्रिक गुरु, ज्ञानी गुरु, प्रेमिक गुरु, ब्रहमचर्य साधन पुश्तोकों का बंगला भाषा से ओडिया भाषा में अनुबाद किया है | उसके अलाबा बे अपनी ग्राम बीरतुंग के भोलुन्टर आसोसियन का सवापति थे | उनके प्रयास से सत् शिखया के बिस्तार के लिए बीरतुंग गाबं में सारस्वत बिद्यापिठ की स्थापना हुई |
परिवार ओर शिक्षा
उनके पिता का नाम गुणनिधि महान्ति ओर माता का नाम सुन्दरमणि देबी था। ओडिशा के गोप थाना अन्त्रर्गत मदरंग ग्राम मे उनके पिता तहसिलदार नौकरी कर रहे थे। माता नीलाचल सारस्बत महिला संघ का सभानेत्रि थे। १९२९ मे दुर्गाचरण पुरी जिल्ला स्कुल का नौंबी कक्षा का छात्र थे।
आध्यात्मिक विकास
१९२९ मे श्रिश्रि ठाकुर निगमानन्द का उनको पहला दर्शन हुआ था। उन्होने ५ जून १९३४ को नीलाचल कुटिर मे ठाकुर निगमानन्द से दिक्षा ली थी। प्रारम्भ से ही वे उत्कल (ऑडिशा) मे ठाकुर निगमानन्द की भावधारा के प्रचार केलिए चेष्टा करते आये हें। सद्गुरु निगामानन्द के प्रतिष्ठत नीलाचल सारस्वत संघ के संपादक/परिचालक थे। फिलाल वे नीलाचल सारस्वत संघ के परिचालक के रूप से माना जाता हे।
तापायनिक उत्सर्जन
अधिक ताप के कारण उत्पन्न आवेश-वाहकों (जैसे एलेक्ट्रॉन) का किसी सतह से या किसी स्थितिज-ऊर्जा बैरियर के विरुद्ध प्रवाह तापायनिक उत्सर्जन (Thermionic emission) कहलाता है।
परिचय
प्राय: सभी लोग इस बात से परिचित हैं कि धातुओं में विद्युत चालकता (इलेक्ट्रिकल कंडक्टिविटी) स्वतंत्र इलेक्ट्रानों की गति के कारण होती है। स्वतंत्र इलेक्ट्रानों से हमारा अभिप्राय उन इलेक्ट्रानों से है जिनका अन्य किसी अणु (ऐटम) अथवा परमाणु (मॉलिक्यूल) से संबंध नहीं होता। किंतु ये इलेक्ट्रान धातु के धरातल का व्यतिक्रमण नहीं कर सकते, क्योंकि धातु के धरातल पर गुरुत्वाकर्षण के समान बल होता है। धरातल को पार करने के लिए इलेक्ट्रान को उतना कार्य करना पड़ता है जितना उन्हें गुरुत्वाकर्षण के समान इस बल को पार करने में लगता है। इसका तात्पर्य यह है कि इन इलेक्ट्रानों की गतिज ऊर्जा (काइनेटिक इनर्जी) इतनी अधिक होनी चाहिए कि वे चालक के इस धरातल-बल को पार कर सकें। साधारण ताप पर इलेक्ट्रान की गतिज ऊर्जा इतनी अधिक नहीं होती कि वे बिना किसी बाह्य ऊर्जा की सहायता के धातु के धरातल के बाहर आ सकें। यह बाह्य ऊर्जा आपाती विकिरण (इनसिडेंट रेडिएशन) के रूप में मिल सकती है या अत्यंत वेगगामी कणों द्वारा प्राप्त हो सकती है जो इन धातुओं के धरातल पर प्रहार करें। परंतु यदि किसी प्रकार चालक का ताप बढ़ा दिया जाए, जिससे स्वतंत्र इलेक्ट्रानों को उतनी ऊर्जा मिल सके जितनी उनको धातु के धरातल से बाहर लाने के लिए आवश्यक है तो वह क्रिया हो जाती है जिसे तापायनिक उत्सर्जन (थर्माइओनिक एमिशन) कहते हैं।
धरातल के क्षेत्रफल के प्रत्येक एकक से निकले हुए इलेक्ट्रानों की संख्या निम्नलिखित समीकरण से प्रदर्शित की जा सकती है :
जिसमें
J = ईकाई क्षेत्रफल से निकलने वाली धारा (एम्पियर/वर्ग मीटर)
T = उस पदार्थ का निरपेक्ष (ऐब्सोल्यूट) ताप जो इलेक्ट्रान उत्सर्जित करता है;
W = कार्यमात्रा (work function) जो एक इलेक्ट्रान के उस कार्य (वर्क) के बराबर होती है जो उसको धातु के धरातल से बाहर आने के लिए करना पड़ता है।
A = नियतांक जो उत्सर्जक (एमिटर) के गुणों पर निर्भर रहता है;
e = नेपरीय लघुणकों का आधार
साधारण पदार्थों में 1000° K के ताप के आसपास विशेष मात्रा में इलेक्ट्रानों का उत्सर्जन होता है। यह एक महत्वपूर्ण बात है जिसका ध्यान उन पदार्थों के चुनाव में रखना पड़ता है जो उत्सर्जक के रूप में प्रयुक्त होते हैं, क्योंकि इस ताप पर नष्ट होनेवाले पदार्थों का उपयोग नहीं किया जा सकता। दूसरी बात जो ध्यान में रखी जाती है वह उत्सर्जक का जीवन है। केवल वे ही पदार्थ उत्सर्जक के रूप में प्रयोग में लाए जा सकते हैं जिनका जीवन लगभग 1,000 घंटों का हो। इन विचारों को ध्यान में रखते हुए यदि उन पदार्थों की खोज की जाए जो उत्सर्जक के रूप में प्रयोग में लाए जा सकते हैं तो बहुत ही कम संख्या में पदार्थ मिलेंगे। व्यापारिक रूप में इलेक्ट्रान नलियों (ट्यूब) में प्रयोग में लाए जानेवाले उत्सर्जक या तो आक्साइड लेपित उत्सर्जक होते हैं अथवा टंग्स्टन या थोरियम युक्त टंग्स्टन होते हैं।
तापायनिक उत्सर्जन की ताप पर निर्भरता
एक निश्चित ताप पर तापायनिक धारा का पट्टिक वोल्टता (प्लेट वोल्टेज) के साथ का परिवर्तन चित्र 1 में प्रदर्शित किया जा सकता है। इस चित्र से यह देखा जा सकता है कि तापायनिक धारा ओम के सिद्धांत के अनुसार नहीं बदलती। पहले तो यह पट्टिक वोल्टता के बढ़ने पर धीरे-धीरे बढ़ती है, फिर कुछ तेजी से और अंत में स्थिर हो जाती है। इसकी संतृप्त धारा (सैचुरेटेड करेंट) कहते हैं। इस प्रकार की वक्र रेखाएँ विभिन्न निश्चित तापों पर प्राप्त हो सकती हैं।
ताप के प्रभाव का अध्ययन करने के लिए पट्टिक वोल्टता को इतना बढ़ा दिया जाता है कि संतृप्त धारा बहने लगे। फिर उत्सर्जक का ताप परिवर्तित किया जाता है और संतृप्त धारा विभिन्न तापों पर लायी जाती है। जब संतृप्त धारा के इस मान को तापों के विभिन्न मानों के साथ रेखाचित्र के द्वारा प्रदर्शित किया जाता है तो चित्र 2 में दी हुई वक्र रेखा प्राप्त होती है। निम्न तापों पर तापायनिक उत्सर्जन प्राय: नगण्य ही होता है। तापायनिक उत्सर्जन लगभग 1000° केल्विन के आसपास आरंभ होता है और फिर ताप बढ़ने के साथ शीघ्रता से बढ़ता है।
उत्सर्जक के क्षेत्रफल, स्वभाव और धरातल पर उत्सर्जन की निर्भरता
उत्सर्जक के क्षेत्रफल की वृद्धि के साथ उत्सर्जन की मात्रा भी बढ़ती जाती है। यदि क्षेत्रफल अधिक हो तो तापायनिक धारा भी अधिक होती है।
शुद्ध पदार्थों में तापायनिक उत्सर्जन केवल उच्च तापों पर ही होता है। ऐसा देखा गया है कि अशुद्धियों की उपस्थिति उत्सर्जन पर प्रभाव डालती है। क्षारीय धातु उत्सर्जक के रूप में अधिक क्रियाशील होती है।
सन्‌ 1908 में वेनल्ट ने एक महत्वपूर्ण खोज की। उसने यह देखा कि जब इलेक्ट्रान नली में प्रयुक्त उत्सर्जक को क्षारीय आक्साइड से लेपित किया जाता है तो तापायनिक उत्सर्जन बहुत अधिक बढ़ जाता है। निम्न तापों और निम्न वोल्टता पर इस प्रकार के उत्सर्जक बहुत ही उपयोगी होते हैं। आजकल अधिकतर इलेक्ट्रान नलियों ऋणाग्र किरण (कैथोड रे) नलियों तथा गैस नलियों में आक्साइड लेपित उत्सर्जक ही प्रयोग में लाए जाते हैं।
गैस का तापायनिक उत्सर्जन का प्रभाव
यदि गैस की थोड़ी सी मात्रा निर्वात नली में पहुँचा दी जाए तो तापायनिक उत्सर्जन काफी बढ़ जाता है। उदाहरण के लिए हाइड्रोजन की न्यूनतम मात्रा भी एक निर्वात नली में पहुँचने पर तापायनिक धारा को 105 गुना बढ़ा सकती है। इसके दो कारण हैं। एक तो आयनीकरण (आयोनाइज़ेशन) है जो इलेक्ट्रानों को इतनी गतिज ऊर्जा प्राप्त् हो जाती है कि वे गैस के परमाणुओं को मुठभेड़ों द्वारा आयनों में परिवर्तित कर देते हैं। इस प्रकार इलेक्ट्रानों की संख्या में अत्यधिक वृद्धि हो जाती है। अधिशोषित अणु अथवा परमाणु विद्युत्‌ की एक द्विगुण सतह धातु के धरातल पर बना लेते हैं, जो या तो उत्सर्जन में सहायक होती है या उसको कम कर देती है। सहायक होना अथवा न होना उन परमाणुओं के स्वभाव पर निर्भर रहता है।
उष्मायानिक धारा पर पट्टिक वोल्टता का प्रभाव
तापायनिक धारा तभी बह सकती है जब उत्सर्जक और उसको चारों ओर घेरे हुए बेलन की बीच धन विभव (पोटेंशियल) जारी रखा जाता है। इलेक्ट्रान ऋण आवेशित कण हैं। इस कारण वे बेलन की ओर खिंच जाते हैं जो धन विभव पर रहता है। इस कारण ऐसा लग सकता है कि थोड़े ही धन विभव पर काफी तापायनिक धारा बह सकती है। परंतु यह देखा गया है कि अधिक धारा प्रवाहित करने के लिए अधिक धन विभव की आवश्यकता होती है। इसका कारण यह है कि भ्रमण करते हुए इलेक्ट्रानों के कारण उत्सर्जक के पास अंतरण आवेश (स्पेस चार्ज) उत्पन्न हो जाता है। यह अंतरण आवेश उत्सर्जित इलेक्ट्रानों को पीछे फेंक देता है। इस अंतरण आवेश के प्रभाव को उचित उच्च विभव द्वारा हटाया जा सकता है।
शीत उत्सर्जन (कोल्ड एमिशन)
यदि धन विभव को पर्याप्त अधिक बढ़ा दिया जाए तो निम्न ताप पर भी उत्सर्जन हो सकता है। इस प्रकार के उत्सर्जन को शीत उत्सर्जन कहते हैं। इस ठंडे उत्सर्जन के लिए 10,000 वोल्ट प्रति सेंटीमीटर के अभिक्षेत्र (फील्ड) की आवश्यकता होती है।
जैसा पहले ही बताया जा चुका है, टंग्स्टन, थोरियम युक्त टंग्सटन तथा आक्साइड लेपित उत्सर्जक ही प्राय: इस कार्य में प्रयुक्त होते हैं। इन उत्सर्जकों के निम्नांकित गुण हैं :
टंग्स्टन
टंग्स्टन अत्यधिक उच्च ताप पर ही काम में लाया जा सकता है। इस कारण यह शुद्ध अवस्था में यदाकदा ही प्रयोग में लाया जाता है। उत्सर्जक के रूप में इसका उपयोग तभी किया जाता है तब उच्च ताप पर कोई अन्य उत्सर्जक कार्य में नहीं लाया जा सकता है। इसका प्रयोग अधिकतर उन नलियों में होता है जिनमें पट्टिक वोल्टता 3,500 वोल्ट से अधिक होती है।
थोरियम युक्त टंग्स्टन
इस प्रकार के उत्सर्जक से, उसी ताप पर, शुद्ध टंग्स्टन की अपेक्षा कहीं अधिक उत्सर्जन होता है। इसका कारण यह है कि थोरियम की उपस्थिति के कारण सतह का व्यतिक्रमण करने के लिए इलेक्ट्रान को जो कार्य करना पड़ता है वह पर्याप्त कम हो जाता है। नली में कुछ गैस के रह जाने के कारण रासायनिक विषाक्तता (पॉयज़निंग) उत्पन्न हो जाती है। यदि धन आयन के टक्कर और रासायनिक विषाक्तता के प्रभावों को ध्यान में रखा जाए तो देखा जाता है कि थोरियम युक्त टंग्स्टन के उत्सर्जक आक्साइड लेपित उत्सर्जक की अपेक्षा अधिक टिकाऊ होते हैं।
आक्साइड लेपित उत्सर्जक
इस प्रकार के उत्सर्जक बेरियम और स्ट्रौंशियम के आक्साइड़ों के मिश्रण को उपयुक्त धातु के धरातल पर पोतकर बनाए जाते हैं। साधारणतया निकल धातु ही इस कार्य में लगाई जाती है। कभी-कभी निकल की कोई मिश्रधातु भी प्रयुक्त होती है। यदि इस प्रकार की सतह उचित रूप से बनाई और सक्रिय की जाए तो 1150° क पर पर्याप्त मात्रा में इलेक्ट्रान उत्सर्जन होता है। ऐसा प्रतीत होता है कि उत्सर्जन धातु के स्वतंत्र कणों से होता है जो आक्साइड लेप की सतह पर रहते हैं।
आक्साइड लेपित उत्सर्जक निर्वात नलियों में अधिक प्रयुक्त होते हैं। इसका कारण यह है कि आक्साइड लेपित उत्सर्जक अन्य प्रकार के उत्सर्जकों की तुलना में प्रत्येक वाट उष्मा शक्ति के लिए अधिक उत्सर्जन देता है तथा अन्य उत्सर्जकों की तुलना में प्रति वर्ग सेंटीमीटर अधिक अंपीयर देता है। आक्साइउ लेपित उत्सर्जकों का एक विशेष लाभदायक गुण यह भी है कि इससे अत्यधिक इलेक्ट्रानों का उत्सर्जन एक ही समय में हो सकता है, चाहे यह समय कुछ माइक्रो सेकंड ही क्यों न हो (1 माइक्रो सेंकड एक सेकंड = का लाखवाँ भाग)।